شەفەق نیوز/ خانم کۆمەڵگای باڵای ئەمریکی پاریس هيلتون شۊێ کردە کارتەر ريوم، ئەوەیش دۊیای دوو ساڵ لەپەیوەندی ناوبەینیان، وە ئاهەنگ سۊیریگ وەپی وتن " ئاهەنگ ئەفسانەیی" 
  
هيڵتون لە تەمەن ٤٠ ساڵان، لە تەشرین یەکەم گوزەیشتە، مارەی وەگەرد خاوەن کاروبارەگە بڕیا،  ک ئەویش هاوتەمەنی.
پاریس هيڵتون،  وێنەیل ئەو ئاهەنگ سۊیرە بڵاو کرد ک لە لۆس ئەنجلس سازیا، و وەگەردی نۊسان؛ بڕوا نەکردگە ک بۊیە وەۊی، و ئەوەسا ماچ شازادەگەم کەم و خوەشی هەمیشەییم ک لە مناڵیەو هالە خەوم ئەوەسا دەس وەپی کەێد.
لەبان تویتەر نۊسان؛ (هاوسەرتا هەمیشە) وەگەرد شەۊی سۊیرەگەی ک ماڵ ئۆسکار دولارینا وە دانتێل ئەرای دۊرانیەسەی.
لەناو ئەوانەگ لە ئاهەنگە گەپەگەی مکیس کریانە،  کیم کارداشیان و نیکۆڵ ریچی و پۆلا عەبدول ئامادە بۊین، و سایت ناودیارەیل (تی ئێم زەت) وت: خانمە گورانیچر دیمی لۆفاتو گورانییگ لەو ئاهەنگە چڕێد، ک هيڵتون لەناو چوار جار دڵنگ ئاڵشت کرد.
هيڵتون فەرزەن کۆنراد هيڵتون دامەزرێنەر هوتێلەیل هيڵتون،  لە ساڵ ٢٠٠١ کەفتە جهان ناودیارەیل.  
ئیجا پۊیە پاڵەوان بەرنامەی تەلەفزیۆنی (ژیان ئاسان) ، و خاوەن ئیمبراتۆریەتیگە لە جهان کاروبار و بازرگانی.
